Št. zadeve: 013-4/2023/27

Datum: 15. 5. 2023

**Z A P I S N I K**

|  |  |
| --- | --- |
| Naslov sestanka | 1. seja Sveta za ekološko kmetovanje in trajnostno proizvodnjo hrane |
| Datum sestanka | 8. maj 2023 |
| Kraj sestanka | Ministrstvo za kmetijstvo, gozdarstvo in prehrano / na daljavo preko platforme webex |
| Seznam prisotnih | * Irena Šinko,Tatjana Buzeti, Dejan Süč (MKGP), * Denis Rusjan (Biotehniška fakulteta, UL), * Doris Letina (Zveza slovenske podeželske mladine), * Martina Robačer (Fakulteta za kmetijstvo in biosistemske vede, UMB), * Aleš Fister in Marija Marinček (Zveza društev ekoloških kmetov Slovenije), * Matej Kline (Permakulturni inštitut MB), * Brigita Golob (Uprava RS za varno hrano, veterinarstvo in varstvo rastlin), * Marko Slavič (Vila Natura d.o.o.), * Nina Barbara Križnik (Zbornica kmetijskih in živilskih podjetij), * Katja Temnik (Zeliščni vrt Majnika), * Mateja Škrl Kocijančič (Združenje družinskih vinogradnikov – vinarjev Slovenije), * Mihael Kasaš (Združenje Demeter Slovenije), * Marjana Peterman (Zveza potrošnikov Slovenije), * Mija Lapornik (Trgovinska zbornica Slovenije), * Simon Golob (Čebelarska zveza Slovenije), * Sašo Obolnar (Mreža Plan B za Slovenijo), * Florjan Peternelj (Sindikat kmetov Slovenije), * Matjaž Podmiljšak (Zadružna zveza Slovenije) – samo kot opazovalec, * Polona Kolarek Novšek, Maja Žibert, Ines Fartelj (MKGP). |
| Seznam odsotnih | Roman Žveglič (Kmetijsko gozdarska zbornica Slovenije) in Jožica Polajžer (ZZS) |
| Zapisnik pripravili | Maja Žibert, Ines Fartelj |

|  |
| --- |
| Sklepi |

1. Za predsednika Sveta za ekološko kmetovanje in trajnostno proizvodnjo hrane se imenuje Marka Slaviča, za podpredsednico pa se imenuje dr. Martino Bavec.
2. Za sekretarja Sveta za ekološko kmetovanje in trajnostno proizvodnjo hrane se imenujeta Maja Žibert in Ines Fartelj.
3. Vso gradivo za sestanke se pošilja članom in namestnikom, ki so imenovani v Svet za ekološko kmetovanje in trajnostno proizvodnjo hrane.
4. Poslovnik je bil sprejet z vsemi predlaganimi spremembami.
5. Vsaka organizacija do naslednje seje pripravi predloge tem za obravnavo na Svetu za ekološko kmetovanje in trajnostno proizvodnjo hrane. Predlogi se pošljejo predsedniku.
6. Naslednja seja bo v mesecu juniju 2023.

|  |
| --- |
| Vsebina zapisnika |

Pričetek sestanka: 11:30

**Dnevni red:**

1. **Predstavitev članov Sveta za ekološko kmetovanje in trajnostno proizvodnjo hrane**
2. **Izvolitev predsednika/ce in podpredsednika/ce**
3. **Potrditev poslovnika Sveta za ekološko kmetovanje in trajnostno proizvodnjo hrane**
4. **Pregled aktualnih vsebin s področja ekološkega kmetovanja**
5. **Razmejitev pristojnosti med Delovno skupino za ekološko kmetijstvom in Sveta za ekološko kmetovanje in trajnostno proizvodnjo hrane**
6. **Razno**

Podrobno po posameznih točkah dnevnega reda:

1. **Predstavitev članov Sveta za ekološko kmetovanje in trajnostno proizvodnjo hrane**

Na sestanku so se predstavili predstavniki vseh organizacij. Odsotni so bili predstavniki KGZS in ZZS.

1. **Izvolitev predsednika/ce in podpredsednika/ce**

Člani Sveta za ekološko kmetovanje in trajnostno proizvodnjo hrane so za predsednika predlagali g. Marka Slaviča in za podpredsednico go. Martino Bavec.

Sklep št.1: Za predsednika Sveta za ekološko kmetovanje in trajnostno proizvodnjo hrane je bil soglasno izvoljen g. Marko Slavič, za podpredsednico pa ga. Martina Bavec.

Sekretariat sveta bosta vodili ga. Maja Žibert in ga. Ines Fartelj iz MKGP.

Po imenovanju je sledil nagovor predsednika.

1. **Potrditev poslovnika Sveta za ekološko kmetovanje in trajnostno proizvodnjo hrane**

Poslovnik je bil sprejet s predlaganimi dopolnitvami:

* V 3. členu se za besedo »znanjem« doda »in izkušnjami«;
* V 4. odstavku 6. člena se v stavku za besedilom »vabilo za sejo se članom« doda »in namestnikom«;
* V 4. odstavku 6. člena se v stavku za besedilom »Gradivo za sejo se članom« doda »in namestnikom«;
* V 5. odstavku 6. člena se stavku »Svet je sklepčen, če je prisotna več kot polovica članov« doda »ali njihovih namestnikov«;
* V 8. členu se na koncu stavka za piko doda: »Zapisnik se članom in namestnikom posreduje najkasneje v osmih dneh«;
* V 10. členu se v delu stavka »…znanosti in tehnologije ter« briše beseda »ter«, se doda vejica in doda »primere dobrih praks,«.

1. **Pregled aktualnih vsebin s področja ekološkega kmetovanja**

Prisotni so predlagali, da se na sestanku obravnavajo aktualne vsebine s področja ekološkega kmetovanja. Sprejet je bil dogovor, da vsaka organizacija do naslednje seje pripravi teme in predloge, ki jih bo obravnaval Svet za ekološko kmetovanje in trajnostno proizvodnjo hrane, ter da se na naslednji seji pripravi plan dela ter določi cilje Sveta za ekološko kmetovanje in trajnostno proizvodnjo hrane. Ob tem se je odprlo tudi vprašanje definicije trajnostnega kmetijstva in kaj to zajema.

1. **Razmejitev pristojnosti med Delovno skupino za ekološko kmetijstvo in Sveta za ekološko kmetovanje in trajnostno proizvodnjo hrane**

Ministrica ga. Irena Šinko je pojasnila, da Delovna skupino za ekološko kmetijstvo dela naprej tako, kot je delala do sedaj. Prav tako lahko predlaga teme za Sveta za ekološko kmetovanje in trajnostno proizvodnjo hrane. Doda je, da je svet posvetovalno telo ministrice in, da deluje širše kot delovna skupina.

1. **Razno**

Na vprašanje Zveze slovenske podeželske mladine o možnosti dodajanja novih članov v svet je bilo pojasnjeno, da člani lahko dajo pobudo za razširitev, ki se potem obravnava na seji sveta.

Sestanek je bil zaključen ob 13:25.

|  |
| --- |
| Seznam prilog |

* Lista prisotnosti
* Sprejet poslovnik